**23**

**Dopravný podnik Bratislava, akciová spoločnosť**

a

**[doplniť]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KÚPNA ZMLUVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a. s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a  Ing. Michal Halomi, člen predstavenstva – CIO, kontaktná osoba pre technické veci: Viktor Krázel, telefón: +421 (0)2 5950 3222, e-mail: krazel.viktor@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokkerbolekova.eva@dpb.sk (ďalej len „**Kupujúci**”) na jednej strane; a
2. **[doplniť],** spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie Tovaru, z dôvodu že zdvíhacie zariadenia, ktoré prevádzkuje kupujúci vyžadujú priebežné opravy a výmenu opotrebovaných náhradných dielov, prípadne je potrebná aj výmena zastaraných zariadení, zákazku označenú interným číslom NL/DNS 23/2022 na základe internej smernice ER 97/2017 o obstarávaní v podmienkach DPB, a.s., na predmet zákazky „**DNS – Zdvíhacie zariadenia – dodávka, náhradné diely** “;
2. Predávajúci je úspešným uchádzačom realizovanej zákazky označenej interným označením NL/DNS 23/2022 na predmet zákazky „**DNS – Zdvíhacie zariadenia – dodávka, náhradné diely**“; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru;

**DOHODLO SA nasledovne:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Kúpna cena** znamená celková cena za dodanie Tovaru vo výške [doplniť] ([doplniť]) bez DPH;
2. **Tovar** znamená nové zdvíhacie zariadenia a náhradné diely pre zdvíhacie zariadenia; Tovar je ďalej bližšie špecifikovaný v Prílohe 1 ŠPECIFIKÁCIA TOVARU A JEDNOTKOVÉ CENY Zmluvy (ďalej len „**Príloha 1 Zmluvy**“);
3. **Miesto dodania** znamená vozovne kupujúceho v Bratislave;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Preberací protokol** znamená protokol o odovzdaní a prevzatí Tovaru, podpísaný oprávnenými zástupcami Zmluvných strán;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Zmluvná strana** znamená Kupujúci a/alebo Predávajúci;
10. **Vyhláška č. 205/2010** Z. z. znamená vyhláška Ministerstva dopravy, pôšt a telekomunikácií Slovenskej republiky č. 205/2010 Z. z. z 29. apríla 2010 o určených technických zariadeniach a určených činnostiach a činnostiach na určených technických zariadeniach; a
11. **Zákon o dráhach** znamená zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov;
12. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy,
13. **Zálohová banková záruka** znamená jednostranné písomné vyhlásenie banky alebo inej finančnej inštitúcie, vo forme a s obsahom akceptovateľným pre Kupujúceho, v ktorej sa banka alebo iná finančná inštitúcia neodvolateľne a zriekajúc sa všetkých práv námietok a obrany vyplývajúcich zo záväzkových vzťahov založených Zmluvou, zaväzuje uspokojiť Kupujúceho do výšky 90 % Ceny za Tovar v prospech bankového účtu Kupujúceho uvedeného v záhlaví Zmluvy, ak za podmienok stanovených Zmluvou vznikne Predávajúceho záväzok vrátiť Kupujúcemu prvú časť Cena za Tovar, pričom Zálohová banková záruka musí byť platná ešte mesiac po uplynutí príslušnej lehoty plnenia podľa článku 3 bod 3.2 Zmluvy, ktorá sa vzťahuje na dodanie Tovaru na základe objednávky, ktorá je podkladom pre vystavenie zálohovej faktúry podľa článku 2 bod 2.2 Zmluvy;
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
14. **PREDMET ZMLUVY**
	1. Predmetom Zmluvy je záväzok:
15. Predávajúceho dodať Kupujúcemu Tovar;
16. Predávajúceho previesť vlastnícke právo k Tovaru na Kupujúceho;
17. Kupujúceho prevziať Tovar od Predávajúceho; a
18. Kupujúceho zaplatiť Predávajúcemu za Tovar Kúpnu cenu;

a to za podmienok stanovených Zmluvou.

* 1. Dodanie Tovaru bude uskutočnené na základe písomnej objednávky vystavenej podľa potreby Kupujúceho. V objednávke bude uvedená špecifikácia Tovaru. Takto vystavená objednávka bude podkladom pre fakturáciu podľa článku 3 Zmluvy. Kupujúci môže Predávajúcemu objednávku zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
1. **KÚPNA CENA, PLATOBNÉ PODMIENKY**
	1. Kúpna cena je stanovená v súlade so zákonom č. 18/1996 Z. z. o cenách v znení neskorších prepisov, je konečná bez možnosti doúčtovania ďalších nákladov, pričom zahŕňa aj náklady na balenie a dopravu, vrátane inštalácie Tovaru. Jednotkovú cenu Tovaru uvedenú v Prílohe 1 Zmluvy nie je možné meniť smerom nahor.
	2. Zmluvné strany sa dohodli, že Cena za Tovar objednaná na základe objednávky doručenej Predávajúcemu najneskôr do 31.12.2022 je splatná nasledovne:
		* + 1. prvú časť Ceny za Tovar **vo výške do 90 % z Ceny za Tovar** zaplatí Kupujúci Predávajúcemu ako zálohu na základe faktúry, ktorú vystaví Predávajúci a doručí ju Kupujúcemu najneskôr **do 3 (troch) Pracovných dní** odo dňa doručenia Objednávky podľa článku 2 bod 2.2 Zmluvy, za podmienky, že Objednávka je Predávajúcemu doručená najneskôr do 31.12.2022. Splatnosť faktúry za túto časť Ceny za Tovar je **14 (štrnásť) dní** odo dňa jej doručenia Kupujúcemu, najneskôr však do 31.12.2022. Pohľadávka Kupujúceho požadovať za podmienok stanovených Zmluvou od Predávajúceho vrátenie prvej časti Ceny za Tovar bude zabezpečená Zálohovou bankovou zárukou, ktorú je Predávajúci povinný predložiť Kupujúcemu spolu so zálohovou faktúrou; a
				2. druhú časť Ceny sa Tovar **po odpočítaní zálohy** podľa tohto článku tohto bodu písm. (a) Zmluvy zaplatí Kupujúci Predávajúcemu po riadnom odovzdaní Tovaru podľa článku 4 bod 4.8 Zmluvy. Predávajúci vystaví Kupujúcemu faktúru a doručí ju Kupujúcemu najneskôr do 3 (troch) Pracovných dní odo dňa podpisu Preberacieho protokolu, pričom prílohou faktúry bude Zmluvnými stranami podpísaný Preberací protokol. Kupujúci sa zaväzuje zaplatiť fakturovanú cenu v lehote splatnosti **60 (šesťdesiat) dní** odo dňa doručenia faktúry.
	3. Pre vylúčenie akýchkoľvek pochybností sa Zmluvné strany dohodli, že právo na zaplatenie Ceny za Tovar objednané na základe objednávky doručenej Predávajúcemu po termíne 31.12.2022 vzniká Predávajúcemu po riadnom odovzdaní Tovaru podľa článku 4 bod 4.8 Zmluvy. Predávajúci vystaví Kupujúcemu faktúru a doručí ju Kupujúcemu najneskôr do 3 (troch) Pracovných dní odo dňa podpisu Preberacieho protokolu, pričom prílohou faktúry bude Zmluvnými stranami podpísaný Preberací protokol. Kupujúci sa zaväzuje zaplatiť fakturovanú cenu v lehote splatnosti 60 (šesťdesiat) dní odo dňa doručenia faktúry.
	4. Pri DPH sa bude postupovať podľa platných právnych predpisov.
	5. Faktúra vytavená v zmysle Zmluvy musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod  ktorým ju Kupujúci eviduje a k faktúre bude pripojená príslušná objednávka a preberací protokol podpísaný Kupujúcim bez výhrad. V prípade, ak faktúra nebude spĺňať tieto náležitosti, je Kupujúci oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti začína plynúť momentom doručenia opravenej faktúry Kupujúcemu.
	6. Zmluvné strany sa dohodli, že faktúra sa považuje za zaplatenú dňom odpísania fakturovanej sumy z účtu Kupujúceho.
2. **4 DODANIE A PREVZATIE TOVARU**
	1. 4.1 Predávajúci sa zaväzuje dodať Tovar na Miesto dodania v dodacej lehote najneskôr do [doplniť] **pracovných dní od doručenia objednávky**, pokiaľ sa Zmluvné strany nedohodnú inak, v množstve, akosti a vyhotovení, ktoré určuje Zmluva. Predávajúci je povinný spolu s dodaním Tovaru vykonať aj inštaláciu tovaru, ak to bude vyplývať z požiadaviek Kupujúceho.
	2. 4.2 Kupujúci sa zaväzuje, že odoberie Tovar od Predávajúceho v Miestne dodania v Pracovných dňoch v čase od 7:00 do 14:00 hod., pričom konkrétny čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
	3. 4.3 Predávajúci je povinný odovzdať Kupujúcemu spolu s Tovarom aj doklady potrebné na prevzatie, a to najmä:
3. Preberací protokol;
4. dodací list; a
5. všetky doklady, ktoré sa na dodaný Tovar vzťahujú (ako napríklad vyhlásenie o zhode, záručný list, návod na použitie, informácie o manipulovaní a skladovaní a pod.)
	1. 4.4 Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie Tovaru. Tovar má podstatné vady, ak:
6. vady bránia bežnému, alebo zmluvne dohodnutému užívaniu Tovaru; a/alebo
7. Predávajúci nedodrží dohodnutú akosť alebo kvalitu Tovaru špecifikovaného Zmluvou; a/alebo
8. sa ktorékoľvek z vyhlásení Predávajúceho uvedené v článku 6 bode 6.1 a/alebo 6.2 Zmluvy ukáže ako nepravdivé alebo zavádzajúce.
	1. 4.5 Predávajúci je povinný podstatné vady Tovaru podľa tohto článku bodu 4.4 Zmluvy odstrániť do 2 (dvoch) Pracovných dní odo dňa, kedy si Kupujúci uplatnil právo odmietnuť prevzatie Tovaru, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr 3 (tri) Pracovné dni odo dňa, kedy si Kupujúci uplatnil právo odmietnuť prevzatie Tovaru podľa tohto článku bodu 4.4 Zmluvy.
	2. 4.6 Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim bez výhrad, podľa tohto článku bodu 4.8 Zmluvy, ak nedošlo zo strany Predávajúceho k odmietnutiu prevzatia Tovaru v zmysle tohto článku bodu 4.4 Zmluvy.
	3. 4.7 V prípade odmietnutia prevzatia Tovaru zo strany Kupujúceho podľa tohto článku bodu 4.4 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.

4.8 Zmluvné strany sú povinné o odovzdaní a prevzatí Tovaru spísať Preberací protokol. Kupujúci prevzatie Tovaru

bez výhrad potvrdí na preberacom protokole.

* 1. 4.9 V prípade všetkých rozporov ohľadne dodania Tovaru a jeho kvality znáša dôkazné bremeno Predávajúci.
		1. Zmluvné strany sa dohodli, že preberací protokol bude vyhotovený v dvoch vyhotoveniach a jeho náležitosti sú nasledovné:
1. identifikácia Kupujúceho (obchodné meno, sídlo, IČO);
2. identifikácia Predávajúceho (obchodné meno, sídlo, IČO);
3. označenie Zmluvy, ku ktorej sa Preberací protokol viaže (názov Zmluvy, dátum uzatvorenia zmluvy);
4. označenie stavu Tovaru;
5. označenie prípadných vád Tovaru;
6. určenie lehoty na odstránenie prípadných vád Tovaru;
7. meno a priezvisko odovzdávajúcej osoby a preberajúcej osoby;
8. dátum a miesto odovzdania a prevzatia Tovaru; a
9. podpisy odovzdávajúcej osoby za Predávajúceho a preberajúcej osoby za Kupujúceho.
	1. 4.11 V prípade, ak Tovar je originálny spotrebný materiál, tak potom Tovar:
10. musí byť zabalený v originálnych obaloch od výrobcu tovaru požadovanej značky, spĺňajúci všetky znaky originálneho balenia daného výrobcu; a
11. musí byť originálny, nesmie byť recyklovaný ani renovovaný (repasovaný).
	1. 4.12Predávajúci je povinný mať na vykonávanie určených činností potrebné oprávnenia v súlade so Zákonom o dráhach a Vyhláškou č. 205/2010 Z. z..
12. **ZODPOVEDNOSŤ ZA CHYBY TOVARU, ZÁRUKA ZA AKOSŤ**
13. Predávajúci preberá záruku za to, že Tovar má v dobe jeho odovzdania Kupujúcemu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
14. Záručná doba na Tovar začína plynúť odo dňa riadneho odovzdania a prevzatia Tovaru. Záručná doba poskytnutá Predávajúcim je **24 (dvadsaťštyri) mesiacov**. Zmluvné strany sa dohodli, že záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
15. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
16. Nebezpečenstvo škody na Tovare prechádza na Kupujúceho riadnym prevzatím Tovaru a podpísaním Preberacieho protokolu o prevzatí Tovaru bez výhrad.
17. **6 VYHLÁSENIA A ZÁRUKY**
18. Predávajúci vyhlasuje a ubezpečuje Kupujúceho, že ku dňu podpisu Zmluvy Zmluvnými stranami:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je registrovaný v Registri partnerov verejného sektora, vedenom Ministerstvo spravodlivosti Slovenskej republiky v zmysle zákona č. 315/2016 Z. z. registri partnerov verejného sektora a o zmene a doplnení niektorých zákonov, v prípade, ak sa na Predávajúceho takáto povinnosť vzťahuje.
6. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
7. bude výlučným vlastníkom Tovaru;
8. Tovar nebude zaťažený žiadnym záložným, zádržným ani predkupným právom;
9. neuzatvorí žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nebude predmetom žiadnej uzatvorenej nájomnej, kúpnej resp. inej zmluvy, na základe ktorej akejkoľvek tretej osobe vznikne resp. môže vzniknúť vlastnícke právo k Tovaru resp. akékoľvek iné právo, na základe ktorého tretia osoba môže resp. bude môcť Tovar držať, užívať alebo s ním akýmkoľvek spôsobom nakladať a ani nebude predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar bude nový, funkčný, nepoužívaný a nepoškodený a bude sa nachádzať v stave umožňujúcom jeho užívanie na obvyklý účel, resp. účel dohodnutý v Zmluve;
12. Tovar nebude postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách;
13. k Tovaru nebudú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
14. nebudú existovať právne a faktické prekážky, ktoré by znemožňovali užívanie Tovaru;
15. oboznámi Kupujúceho so všetkými právnymi vzťahmi týkajúcimi sa Tovaru a všetky tieto vzťahy budú pravdivé;

1. Tovar nebude mať žiadne vady, na ktoré by mal Kupujúceho osobitne upozorniť;
2. odovzdá Kupujúcemu spolu s Tovarom všetky doklady vzťahujúce sa k Tovaru;
3. nebudú doručené žiadne úradné rozhodnutia (tie, ktoré ku dňu odovzdania Tovaru nadobudli právoplatnosť alebo ktoré by mohli nadobudnúť právoplatnosť v budúcnosti), a nezačne sa konanie, ktoré by mohlo viesť k vydaniu rozhodnutia, ktoré by mohlo:
4. viesť k odňatiu vlastníckeho práva Predávajúceho k Tovaru; alebo
5. viesť k vzniku akýchkoľvek práv tretích osôb k Tovaru; alebo
6. obmedziť oprávnenie Predávajúceho alebo Kupujúceho nakladať s Tovarom; a
7. nebudú mu doručené žiadne úradné rozhodnutia, a nezačne sa konanie, ktoré by mohlo viesť k vydaniu rozhodnutia, z ktorého by mohla pre Kupujúceho vyplynúť povinnosť vynaložiť finančné či iné prostriedky v súvislosti s vlastníctvom Tovaru.

1. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bode 6.1 alebo 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za vlastnosti Tovaru, ktoré si vymienil.
2. Porušenie povinnosti Predávajúceho spôsobené nepravdivosťou niektorého z vyhlásení uvedených v tomto článku bode 6.1 alebo bode 6.2 Zmluvy sa považuje za podstatné porušenie Zmluvy, ktoré zakladá právo Kupujúceho na odstúpenie od Zmluvy.
3. Kupujúci vyhlasuje a ubezpečuje Predávajúceho, že ku dňu podpisu Zmluvy Zmluvnými stranami:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.

**7**  **REKLAMÁCIE A SPÔSOB ICH VYSPORIADANIA**

1. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady nekvality, a to písomnou formou na tlačive označenom ako „Oznámenie o reklamácii“.
2. Prípadné reklamácie skrytých vád alebo vád zistených až pri používaní Tovaru je Kupujúci povinný uplatniť u Predávajúceho reklamačným listom (na tlačive označenom ako „Oznámenie o reklamácii“), alebo elektronickou poštou bezodkladne od ich zistenia, najneskôr však do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Predávajúceho uvedenej v záhlaví Zmluvy, alebo na inú písomne oznámenú adresu, v ktorej Kupujúci uvedie číslo faktúry, resp. dodacieho listu a dôvod reklamácie.
3. Reklamáciu posúdia spoločne zástupcovia Zmluvných strán, pričom Predávajúci najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Predávajúci v tejto lehote nevyjadrí, Kupujúci bude považovať reklamáciu za uznanú.
4. V prípade uznanej reklamácie sa Predávajúci zaväzuje vadné plnenie vysporiadať na vlastné náklady do **5 (piatich)** Pracovných dní od uznania reklamácie.
5. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehote podľa tohto článku bod 7.4 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
6. **SUBDODÁVATELIA**
7. Každá zmluva, na základe ktorej Predávajúci poverí tretiu stranu dodaním časti Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúci o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
8. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
9. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Tovaru poskytovaného týmto Subdodávateľom.
10. Časť Tovaru, ktorého poskytovaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
11. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
12. **SANKCIE**
13. V prípade, ak sa Predávajúci dostane do omeškania so splnením svojej povinnosti dodať Tovar Kupujúcemu včas, Kupujúci je oprávnený požadovať od Predávajúceho zaplatenie zmluvnej pokuty vo výške 200,- EUR, a to za každý začatý deň omeškania.
14. V prípade omeškania Kupujúceho s platením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.
15. V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa článku 7 bod 7.4 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 200,- EUR, a to za každý začatý deň omeškania.
16. Zmluvné strany sa dohodli, že v prípade, ak k odstúpeniu od Zmluvy dôjde z dôvodu, že Predávajúci nie je schopný dodať Tovar v požadovanej kvalite a za cenu, ktorú ponúkol, Kupujúci má právo požadovať od Predávajúceho zmluvnú pokutu vo výške 35 % z Kúpnej ceny.
17. V prípade porušenia ktorejkoľvek z povinností týkajúcej sa Subdodávateľov alebo ich zmeny má Kupujúci právo požadovať od Predávajúceho uhradenie zmluvnej pokuty vo výške 1 000 EUR (slovom: tisíc eur), a to za každé porušenie ktorejkoľvek z vyššie uvedených povinností, a to aj opakovane
18. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
19. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Zmluvná strana zaväzuje uhradiť bezodkladne po výzve druhej Zmluvnej strany, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
20. Predávajúci zodpovedá za škodu, ktorú spôsobí Kupujúcemu porušením svojej povinnosti z tohto záväzkového vzťahu, a je povinný ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.

1. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
2. **KOMUNIKÁCIA MEDZI ZMLUVNÝMI STRANAMI**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:.
3. v deň doručenia zásielky, ak bola zásielka doručená osobne alebo kuriérnou službou; alebo
4. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
5. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
6. **TRVANIE A ZÁNIK ZMLUVY**
	1. Zmluvné strany sa dohodli, že Zmluva sa uzatvára na dobu určitú, a to do dňa **splnenia všetkých záväzkov Zmluvných strán vyplývajúcich zo Zmluvy.**
	2. Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným odstúpením od Zmluvy, jednostranným vypovedaním Zmluvy Kupujúcim, alebo písomnou dohodou Zmluvných strán.
	3. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
	4. Za podstatné porušenie Zmluvy Kupujúci považuje prípady, ak:
7. Predávajúci nedodrží dodaciu lehotu podľa článku 4 bod 4.1 Zmluvy a ak nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave;
8. dodaný Tovar nebude zodpovedať vlastnostiam dohodnutým v Zmluve;
9. Predávajúci nevybaví reklamáciu Tovaru v lehote dohodnutej v článku 7 bod 7.4 Zmluvy; a/alebo
10. sa niektoré z vyhlásení Predávajúceho podľa článku 6 bodu 6.1 a/alebo 6.2 Zmluvy ukáže ako nepravdivé.
	1. Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
	2. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 6 bodu 6.5 Zmluvy ukáže ako nepravdivé.
	3. Výzvy uvedené v tomto článku musia byť písomné a doručené na adresy pre doručovanie písomností uvedené v článku 10 bod 10.1 Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy.
	6. Zmluvu môže Kupujúci vypovedať aj bez udania dôvodu zaslaním písomnej výpovede Predávajúcemu na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu.
11. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	5. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	7. Zmluvné strany sa dohodli, že v rozsahu v akom to právne predpisy pripúšťajú, vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
	8. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	11. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Predávajúci je povinný Kupujúcemu najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
	12. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	13. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	14. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Kupujúci dostane 2 (dva) rovnopisy a Predávajúci dostane 1 (jeden) rovnopis.

Prílohy Zmluvy:

* Príloha 1 Zmluvy - Špecifikácia Tovaru
* Príloha 2 Zmluvy - Subdodávatelia

**PRÍLOHA 1**

**ŠPECIFILÁCIA TOVARU A JEDNOTKOVÉ CENY**

**[doplniť]**

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Michal Halomi

Funkcia: člen predstavenstva - CIO

V Bratislave dňa \_\_\_\_\_\_\_\_\_\_\_\_\_\_

1. **[doplniť]**
2. Meno: [doplniť]

Funkcia: [doplniť]